Κώστας Καπετανίδης (πετοσφαιριστής)

Ο **Κώστας Καπετανίδης** (Θεσσαλονίκη, 24 Μαρτίου 1999) είναι Έλληνας επαγγελματίας πετοσφαιριστής. Από την αγωνιστική περίοδο 2025–2026 αγωνίζεται ως ακραίος με τον Ολυμπιακό Πειραιώς στο πρωτάθλημα της Volley League.

## Καριέρα
Ο Κώστας Καπετανίδης σε επίπεδο πρωταθλημάτων υποδομής, έχει κατακτήσει το χρυσό μετάλλιο στο Παγκόσμιο πρωτάθλημα Σχολείων (2016), χρυσό μετάλλιο στο Βαλκανικό πρωτάθλημα Παίδων (2016), ενώ ανέβηκε στο πρώτο σκαλί του Πανελληνίου Πρωταθλήματος Παίδων του 2016 (αναδείχθηκε MVP), Εφήβων το 2016 (επίσης MVP) και Εφήβων 2017.

Η πρώτη του επαφή με το βόλεϊ έγινε στις Ακαδημίες του Ηρακλή Θεσσαλονίκης (2011-13), στον οποίο το 2013 υπέγραψε το πρώτο του επαγγελματικό συμβόλαιο. Στον «Γηραιό» έμεινε μέχρι το 2015, και ακολούθησε ο Πήγασος Πολίχνης (2015-18). Τον Ιούνιο του 2018 θεωρούμενος ως ένα από τα μεγάλα ταλέντα της εποχής του, υπέγραψε τριετές συμβόλαιο με τον Π.Α.Ο.Κ., με τον οποίο γεύτηκε τη χαρά της κατάκτησης του Κυπέλλου Ελλάδας 2019 αλλά και της 2ης θέσης του Πρωταθλήματος της ίδιας χρονιάς. Την αγωνιστική περίοδο 2019-20 αγωνίστηκε ως δανεικός στη συμπολίτισσα του «Δικεφάλου», Ελπίδα Αμπελοκήπων, και την περίοδο  2020-21 επέστρεψε στον Π.Α.Ο.Κ.

Την περίοδο 2021-22 αγωνίστηκε στον Φοίνικα Σύρου, με τον οποίο κατέκτησε το Σούπερ Καπ Ελλάδας και την 3η θέση στο Πρωτάθλημα Ελλάδας περιόδου 2021-22. Ακολούθησαν δυο χρονιές στους Κέρκη Σάμου  και Πήγασο Πολίχνης  αντίστοιχα, και την περίοδο 2024-25 επέστρεψε στον Φοίνικα Σύρου.

## Διεθνής καριέρα
Ο Κώστας Καπετανίδης έχει στελεχώσει τις Εθνικές ομάδες Παίδων και Εφήβων, έχοντας κατακτήσει το Βαλκανικό Πρωτάθλημα Παίδων το 2016. Στις δύο αυτές αναπτυξιακές ομάδες κατέγραψε συνολικά 29 συμμετοχές. Επίσης έχει συμμετάσχει σε αγώνες της Εθνικής Πετοσφαίρισης Ανδρών της Ελλάδας.

## Προσωπικά στοιχεία
Ο Κώστας Καπετανίδης είναι φοιτητής στο τμήμα Μηχανολόγων Μηχανικών της Πολυτεχνικής Σχολής του Α.Π.Θ.

## Τίτλοι
### Εθνικά Πρωταθλήματα
**[[Πρωτάθλημα Ελλάδας πετοσφαίρισης ανδρών|Πρωτάθλημα Ελλάδας]]
* **2η θέση**: [[Πρωτάθλημα πετοσφαίρισης ανδρών VolleyLeague 2018-2019|2018-19]] ([[Π.Α.Ο.Κ. (πετοσφαίριση ανδρών)|Π.Α.Ο.Κ.]])
* **3η θέση**: [[Πρωτάθλημα πετοσφαίρισης ανδρών VolleyLeague 2021-2022|2021-22]] ([[Α.Ο. Φοίνικας Σύρου|Φοίνικας Σύρου]])

=== Εθνικά Κύπελλα ===
**1 Κύπελλο Ελλάδας
* 2019 (Π.Α.Ο.Κ.)
** **2η θέση**: 2022 (Φοίνικας Σύρου)

**1 [[Σούπερ Καπ Ελλάδας πετοσφαίρισης Ανδρών|Σούπερ Καπ Ελλάδας]]**
* 2021 (Φοίνικας Σύρου)

## Αναπτυξιακές κατηγορίες
**Παγκόσμιο Πρωτάθλημα Σχολείων
*  2016

**Βαλκανικό Πρωτάθλημα Παίδων
*  2016

**1 [[Πρωτάθλημα Ελλάδας πετοσφαίρισης παίδων|Πρωτάθλημα Ελλάδας παίδων (Κ-18)]]
* 2015-16 (Πήγασος Πολίχνης)

**2 Πρωταθλήματα Ελλάδας εφήβων (Κ-20)
* 2015-16, 2016-17 (Πήγασος Πολίχνης)

## Ατομικές διακρίσεις
* Πρωτάθλημα Ελλάδας παίδων (Κ-18) 2016: Πολυτιμότερος Παίκτης (MVP) Πρωταθλήματος 
* Πρωτάθλημα Ελλάδας εφήβων (Κ-20) 2016: Πολυτιμότερος Παίκτης (MVP) Πρωταθλήματος 

* Πρωτάθλημα Ελλάδας 2024-25: Πολυτιμότερος Παίκτης (MVP) 5ης αγωνιστικής 

## Παραπομπές


## Πηγές
* Κώστας Καπετανίδης: Παρουσίαση - Ατομικά στοιχεία - Ομάδες - Τίτλοι - Διακρίσεις volleybox.net
* Κώστας Καπετανίδης: Ατομικά στοιχεία - Ομάδες greekvolley.eu
* Κώστας Καπετανίδης: Ευρωπαϊκή παρουσία www-old.cev.eu
* Ο Κώστας Καπετανίδης στον ΠΑΟΚ (Σύντομο βιογραφικό) www.sport24.gr

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΟΣΦΠ